CELEX: 32013R1365
Language: et
Date: 2013-12-18 00:00:00
Title: Komisjoni rakendusmäärus (EL) nr 1365/2013, 18. detsember 2013 , milles käsitletakse Saccharomyces cerevisiae ’st (CBS 615.94) saadud α -galaktosidaasi ja Aspergillus niger ’ist (CBS 120604) saadud endo-1,4- β -glükanaasi valmistise kasutamise lubamist vähe levinud kodulinnuliikide nuumlindude ning munakanade söödalisandina (loa omanik Kerry Ingredients and Flavours)  EMPs kohaldatav tekst

19.12.2013   
            
            
               ET
            
            
               Euroopa Liidu Teataja
            
            
               L 343/31
            
         KOMISJONI RAKENDUSMÄÄRUS (EL) nr 1365/2013,
   18. detsember 2013,
   milles käsitletakse Saccharomyces cerevisiae’st (CBS 615.94) saadud α-galaktosidaasi ja Aspergillus niger’ist (CBS 120604) saadud endo-1,4-β-glükanaasi valmistise kasutamise lubamist vähe levinud kodulinnuliikide nuumlindude ning munakanade söödalisandina (loa omanik Kerry Ingredients and Flavours)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Määruse (EÜ) nr 1831/2003 artikli 7 kohaselt esitati taotlus Saccharomyces cerevisiae’st (CBS 615.94) saadud α-galaktosidaasi ja Aspergillus niger’ist (CBS 120604) saadud endo-1,4-β-glükanaasi valmistise uue kasutusviisi lubamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Kõnealune taotlus käsitleb Saccharomyces cerevisiae’st (CBS 615.94) saadud α-galaktosidaasi ja Aspergillus niger’ist (CBS 120604) saadud endo-1,4-β-glükanaasi valmistise uue kasutusviisi lubamist vähe levinud kodulinnuliikide nuumlindude ja munakanade söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Komisjoni rakendusmäärusega (EL) nr 237/2012 (2) on antud kümneks aastaks luba kasutada kõnealust valmistist broilerkanade puhul.
            
         
               (5)
            
            
               Euroopa Toiduohutusamet (edaspidi „toiduohutusamet”) jõudis oma 18. juuni 2013. aasta arvamuses (3) järeldusele, et kavandatud kasutustingimustes ei kahjusta Saccharomyces cerevisiae’st (CBS 615.94) saadud α-galaktosidaasi ja Aspergillus niger’ist (CBS 120604) saadud endo-1,4-β-glükanaasi valmistis loomade ja inimeste tervist ega keskkonda ning võib anda tulemusi munakanade puhul ning, et neid tulemusi võib üle kanda vähe levinud kodulinnuliikide nuumlindudele. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (6)
            
            
               
                  Saccharomyces cerevisiae’st (CBS 615.94) saadud α-galaktosidaasi ja Aspergillus niger’ist (CBS 120604) saadud endo-1,4-β-glükanaasi valmistise hindamisel ilmnes, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. detsember 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  Komisjoni rakendusmäärus (EL) nr 237/2012, 19. märts 2012, Saccharomyces cerevisiae’st (CBS 615.94) saadud α-galaktosidaasi (EC 3.2.1.22) ja Aspergillus niger’ist (CBS 120604) saadud endo-1,4-β-glükanaasi (EC 3.2.1.4) lubamise kohta broilerkanade söödalisandina (loa omanik Kerry Ingredients and Flavours) (ELT L 80, 20.3.2012, lk 1).
   
      (3)  EFSA Journal 2013;11(7):3286.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Maksimaalne vanus
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühikuid 12 % niiskusesisaldusega täissööda kg kohta
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a17
               
               
                  Kerry Ingredients and Flavours
               
               
                  
                     α-galaktosidaas EC 3.2.1.22
                  endo-1,4-β-glükanaas EC 3.2.1.4
               
               
                  
                               
                           
                           
                              
                                 Söödalisandi koostis
                              
                              
                                 Saccharomyces cerevisiae’st (CBS 615.94) saadud α-galaktosidaasi ja Aspergillus niger’ist (CBS 120604) saadud endo-1,4-β-glükanaasi valmistis, aktiivsusega vähemalt:
                              
                                          —
                                       
                                       
                                          1 000 U (1)
                                             α-galaktosidaasi grammi kohta
                                       
                                    
                                          —
                                       
                                       
                                          5 700 U (2) endo-1,4-β-glükanaasi grammi kohta
                                       
                                    tahkel kujul
                           
                        
                               
                           
                           
                              
                                 Toimeaine kirjeldus
                              
                              
                                 Saccharomyces cerevisiae’st (CBS 615.94) saadud α-galaktosidaas (EC 3.2.1.22) ja Aspergillus niger’ist (CBS 120604) saadud endo-1,4-β-glükanaas (EC 3.2.1.4).
                           
                        
                               
                           
                           
                              
                                 Analüüsimeetod
                                  (3)
                              
                              Järgmiste ainete kindlakstegemiseks:
                              
                                          —
                                       
                                       
                                          
                                             a-galaktosidaas: kolorimeetriline meetod, millega mõõdetakse p-nitrofenooli vabanemist a-galaktosidaasi toimel p-nitrofenüül-α-galaktopüranosiidi substraadist;
                                       
                                    
                                          —
                                       
                                       
                                          endo-1,4-β-glükanaas: kolorimeetriline meetod, millega mõõdetakse vesilahustuva värvaine vabanemist endo-1,4-β-glükanaasi toimel odra glükaansubstraadist, mis on ristseotud asuriiniga.
                                       
                                    
                        
               
                  Vähe levinud kodulinnuliikide nuumlinnud
                  Munakanad.
               
               
                  —
               
               
                  
                     α-galaktosidaas
                  50 U
                  endo-1,4-β-glükanaas 285 U
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused ja granuleerimispüsivus.
                           
                        
                              2.
                           
                           
                              Soovituslik maksimumkogus:
                              
                                          —
                                       
                                       
                                          100 U α-galaktosidaasi täissööda kg kohta;
                                       
                                    
                                          —
                                       
                                       
                                          570 U endo-1,4-β-glükanaasi täissööda kg kohta.
                                       
                                    
                        
                              3.
                           
                           
                              Kasutajate ohutus: käitlemisel kasutada respiraatorit, kaitseprille ja kaitsekindaid.
                           
                        
               
                  8. jaanuar 2024
               
            
         (1)  Üks U on ensüümi kogus, mille toimel pH 5,0 ja temperatuuri 37 °C juures vabaneb p-nitrofenüül-α-galaktopüranosiidist (pNPG) üks mikromool p-nitrofenooli minutis.
      
         (2)  Üks U on ensüümi kogus, mille toimel pH taseme 5,0 ja temperatuuri 50 °C juures vabaneb β-glükaanist üks milligramm redutseerivaid suhkruid (glükoosi ekvivalendid) minutis.
      
         (3)  Analüüsimeetodite andmed on kättesaadavad referentlabori veebilehel
      http://irmm.jrc.ec.europa.eu/EURLs/EURL_feed_additives/Pages/index.aspx